CELEX: 62019TA0796
Language: hr
Date: 2021-12-21 00:00:00
Title: Predmet T-796/19: Presuda Općeg suda od 21. prosinca 2021. – HB/Komisija („Ugovori o javnoj nabavi usluga – Pružanje usluga tehničke podrške ukrajinskim tijelima – Odluka o smanjenju vrijednosti ugovora i povratu već isplaćenih iznosa – Tužba za poništenje i naknadu štete – Akt koji pripada u isključivo ugovorni okvir od kojega je neodvojiv – Nepostojanje arbitražne klauzule – Nedopuštenost – Nepostojanje štete odvojive od ugovora”)

28.2.2022   
            
            
               HR
            
            
               Službeni list Europske unije
            
            
               C 95/27
            
         
      Presuda Općeg suda od 21. prosinca 2021. – HB/Komisija
      (Predmet T-796/19) (1)
      
      („Ugovori o javnoj nabavi usluga - Pružanje usluga tehničke podrške ukrajinskim tijelima - Odluka o smanjenju vrijednosti ugovora i povratu već isplaćenih iznosa - Tužba za poništenje i naknadu štete - Akt koji pripada u isključivo ugovorni okvir od kojega je neodvojiv - Nepostojanje arbitražne klauzule - Nedopuštenost - Nepostojanje štete odvojive od ugovora”)
      (2022/C 95/35)
      Jezik postupka: francuski
      
         Stranke
      
      
         Tužitelj: HB (zastupnik: L. Levi, odvjetnica)
      
         Tuženik: Europska komisija (zastupnici: J. Baquero Cruz, J. Estrada de Solà i A. Katsimerou, agenti)
      
         Predmet
      
      Kao prvo, zahtjev na temelju članka 263. UFEU-a za poništenje Odluke Komisije C(2019) 7318 final od 15. listopada 2019. o smanjenju iznosa koji se duguju na temelju ugovora TACIS/2006/101-510 i o povratu nezakonito isplaćenih iznosa i, kao drugo, zahtjev na temelju članka 340. drugog stavka UFEU-a za, s jedne strane, povrat svih iznosa koje je Komisija eventualno naplatila na temelju te odluke, uvećanih za zatezne kamate i, s druge strane, plaćanje simbolične naknade neimovinske štete koju je tužitelj navodno pretrpio.
      
         Izreka
      
      
                  1.
               
               
                  Tužba se odbacuje kao nedopuštena u dijelu u kojem se zahtijeva poništenje Odluke Komisije C(2019) 7318 final od 15. listopada 2019. o smanjenju iznosa koji se duguju na temelju ugovora TACIS/2006/101-510 i o povratu nezakonito isplaćenih iznosa.
               
            
                  2.
               
               
                  Tužba se odbija kao neosnovana u dijelu u kojem se zahtijeva utvrđenje izvanugovorne odgovornosti Europske unije.
               
            
                  3.
               
               
                  Europskoj komisiji nalaže se snošenje troškova, uključujući troškove postupka privremene pravne zaštite.
               
            
         (1)  SL C 10, 13. 1. 2020.